·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger, og

I henhold til nævnte bestemmelser kan formålsbestemte indtægter dække finansieringsbehovene for alle former for EGFL-udgifter. Indtægter, der ikke anvendes i regnskabsåret, vil automatisk blive fremført til det følgende regnskabsår .

Den 24. november 2021 vedtog Europa-Parlamentet Den Europæiske Unions almindelige budget for 2022. Budgettet for kapitel 08 02 — Den Europæiske Garantifond for Landbruget (EGFL) omfatter 40 365 mio. EUR i forpligtelsesbevillinger og 40 389 mio. EUR i betalingsbevillinger. Forskellen på beløbsstørrelsen for de to typer bevillinger skyldes, at der anvendes opdelte bevillinger til visse foranstaltninger, der gennemføres direkte af Kommissionen. Disse vedrører hovedsagelig salgsfremstød for landbrugsprodukter, politisk strategi samt koordinerings- og revisionsforanstaltninger.

·skønnene over de formålsbestemte indtægter, der vil blive opkrævet i løbet af regnskabsåret.

Kommissionen tog i sit forslag til bevillinger til opførelse på EFG's budget for 2022 hensyn til de forventede samlede formålsbestemte indtægter. For budgettet for 2022 anmodede Kommissionen om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet for 2022 under hensyntagen til de forventede formålsbestemte indtægter.

Ved udarbejdelsen af budgettet for 2022 anslog Kommissionen de disponible formålsbestemte indtægter til 551 mio. EUR. Idet der ikke forventedes fremførsler fra 2021 til 2022, skønnedes det, at det fulde beløb ville blive opkrævet i løbet af regnskabsåret. Kommissionen tog højde for disse anslåede indtægter, da den anmodede om bevillinger til grundbetalingsordningen (budgetkonto 08 02 05 04). Summen af de vedtagne bevillinger og de formålsbestemte indtægter til denne ordning udgør 14 811 mio. EUR.

Bilaget til denne rapport indeholder en fremstilling af 2022-budgettets foreløbige gennemførelse og en sammenligning med den forventede udgiftsprofil.

3.Bemærkninger til den foreløbige gennemførelse af EGFL-budgettet for 2022

Af bilaget til denne rapport fremgår budgettets foreløbige gennemførelse i perioden fra den 16. oktober 2021 til den 30. april 2022.

Gennemførelsesniveauet sammenlignes med udgiftsprofilen i det alarmsystem, der blev indført ved artikel 28 i Rådets forordning (EU) nr. 1306/2013.

3.1.Markedsforanstaltninger

Udnyttelsen af bevillingerne til interventioner på landbrugsmarkederne er overordnet set i overensstemmelse med forbrugsprofilen.

Gennemførelsen af salgsfremstød for landbrugsprodukter (08 02 03 02) er 12,0 procentpoint (-10,7 mio. EUR) under forbrugsprofilen.

Udgifterne til olivenolie (08 02 03 05) er 9,8 procentpoint (-4,2 mio. EUR) lavere end forbrugsprofilen.

Ved udgangen af april var de hidtil anmeldte udgifter til frugt og grøntsager (budgetkonto 08 02 03 06) 47,3 mio. EUR (-5,1 procentpoint) lavere end forventet sammenlignet med udgiftsprofilen.

Hvad angår støtteprogrammerne for vin (budgetkonto 08 02 03 07) ligger de hidtil anmeldte udgifter 13 mio. EUR over udgiftsprofilen.

På nuværende tidspunkt anses afvigelsen for ovennævnte typer foranstaltninger for at være midlertidig, og det budgetterede beløb forventes anvendt inden årets udgang.

3.2.Direkte betalinger

Udnyttelsen af bevillingerne til direkte betalinger er overordnet set i overensstemmelse med forbrugsprofilen.

Udgifterne til den generelle arealbetalingsordning (SAPS) (budgetkonto 08 02 05 02), omfordelingsbetalingen (budgetkonto 08 02 05 03) og den frivillige ordning for koblet støtte (budgetkonto 08 02 05 09) følger forbrugsprofilen.

Hvad angår grundbetalingsordningen (budgetkonto 08 02 05 04) tages der ved beregningen af profilen højde for de formålsbestemte indtægter. På dette grundlag er udgifterne til denne ordning kun -0,4 procentpoint (56,9 mio. EUR) lavere end profilen — se rubrikken "Kun til orientering" i bilaget.

Udgifter til landbrugsmetoder, der er til gavn for klimaet og miljøet (budgetkonto 08 02 05 05), lå 61,1 mio. EUR højere end profilen (0,6 procentpoint).

De anmeldte udgifter til ordningen for unge landbrugere (08 02 05 07) er 94,8 mio. EUR under profilen (-17,9 procentpoint), og betalingerne til ordningen for mindre landbrugere (08 02 05 10) er 29,8 mio. EUR under profilen (-4,4 procentpoint).